Vedenie

17. 2. 2020

**Komunikačné aktivity 2020**

Predkladá: **doc. Ing. arch. Ľubica Vitková, PhD.**

prorektorka

Vypracoval: **Mgr. Fedor Blačšák**

Zdôvodnenie: Materiál sa prekladá v súvislosti s prípravou komunikačných kampaní STU na rok 2020

Návrh uznesenia: V STU schvaľuje/neschvaľuje komunikačné aktivity na rok 2020 v zmysle predloženého návrhu.

Materiál je predložený v súvislosti s prípravou komunikačných aktivít STU na rok 2020.



**KOMUNIKAČNÁ KAMPAŇ „BUDÚCNOSŤ SA DÁ NAUČIŤ**

Mediálna online kampaň pre záujemcov o štúdium a brand-building kampaň na posilnenie značky STU

**Cieľ**  
Posilnenie značky STU a mobilizácia uchádzačov a ich rodičov k štúdiu na VŠ, ich oslovenie s posolstvom, aby si podali prihlášku na STU.

Kampaň bude vedená pre dve rôzne cieľové skupiny:

1. Náborová kampaň (mobilizácia uchádzačov o štúdium na VŠ)

Claim: Vadí ti...? Zmeň to! Prihlás sa na STU.

Cieľová skupina: maturanti (18-20-roční), celá SR, špecifický cieľ: krajské mestá

Kanály: sociálne média (Facebook, Instagram, Youtube)

Online média: refresher.sk, startiup.sk

Formáty: videospoty, sponzorované príspevky, bannerová reklama, PR články, rozhovory

1. Brand building kampaň STU (posilnenie značky STU).

Slogan: Budúcnosť sa dá naučiť (+logo STU)

Cieľová skupina: maturanti, rodičia maturantov (vek: 40+), celá SR

Kanály: štandardné média: DennikN, Pravda, SME (+regionálne noviny), refresher.sk, startiup.sk

Formáty: bannerová reklama, PR články, rozhovory

**Termín**5. – 25. 3. 2020

**Kanály**

Online - sociálne siete (Facebook, Instagram, Youtube)

médiá (interez.sk, startiup.sk, refresher.sk, generation.sk, sme.sk, dennikn.sk

**Formáty**

* Facebook Ads (posty)
* videá
* PR články
* bannerová reklama

**Predpokladaný roupočet**

Grafický návrh a lay-out vizuálov (v spolupráci s grafickým dizajnérom Petrom Liškom) 1.500 €

Kreatíva (v spolupráci s agentúrou Komplot Advertising) 1.500 €

Produkcia (video, grafický dizajn, animácie) 2.500 €

Inzercia a PR články (online reklama) 10.000 €

**Spolu: 15.100 €**

**ROADSHOW STU / BUDÚCNOSŤ SA DÁ NAUČIŤ**

**Cieľ**Oslovenie stredoškolákov priamo „v teréne“ (8 krajských miest) a vytvorenie databázy záujemcov o štúdium technických odborov ako predpoklad systematickej komunikácie s nimi v ďalšom období.

Nadviazanie kontaktov s kariérnymi poradcami na školách.

**Koncept**

Podujatia sa budú konať vo verejnom priestore, v centrách krajských miest. Budú propagované 2 týždne vopred v regionálnych médiách a cielenou reklamou na sociálnych sieťach.

Účasť študentov bude zabezpečená formou poldenných exkurzií v spolupráci s miestnymi strednými školami (SOŠ, gymnáziá).

Dramaturgiu podujatí bude tvoriť súbor vedeckých ukážok a experimentov (v spolupráci s jednotlivými fakultami) – napr. 3D tlač, virtuálna realita, robotika, chemické experimenty, ukážky programovania (hackingu) apod.

**Cieľová skupina**   
študenti 2. a 3. a 4. ročníka SŠ, kariérni a výchovní poradcovia, rodičia, verejnosť

**Termín**  
máj 2020

**Produkčné požiadavky**auto - dodávka 3,5t, stan, banner, propagačné predmety, vedecké experimenty

tím: 3 - 4 animátori

**Predpokladaný rozpočet:**

Cestovné náklady: 1.000 €

Ubytovanie (4 noci x 4 osoby x 50eur/noc) 800 €

Odmeny animátorov (8 x 3 osoby x 100 €/deň) 2.400 €

Inzercia a propagácia podujatí (8 x 300 €) 2.400 €

Produkcia experimentov 3.000 €

Prenájom (dodávka, stan) 3.000 €

**Spolu 12.600 €**

**OCENENIA REKTORA STU**

spoločenské podujatie

**Cieľ**  
etablovať na STU formát dôstojného spoločenského podujatia, v rámci ktorého rektor STU ocení excelentné tímy a najlepších vedcov STU v rôznych kategóriách

**Formát**

slávnostné spoločensko-kultúrne podujatie s večerou

**Cieľová skupina**  
pozvaní zamestnanci STU a VIP hostia (SR STU, významní partneri z oblasti biznisu, predstavitelia univerzít V7, vybraní politici, alumni, novinári)

spolu cca 200-250 pozvaných hostí

**Termín**23. apríl 2020,  19.00 – 22:00 hod.

**Miesto**Moyzesova sieň, Gondova 2, FiF UK, Bratislava

**Prepodkladaný rozpočet**

Kreatíva/scenár (v spolupráci s T. Hudákom) 1.000 €

Moderátor/ka 600 €

Projekcia, VJing a svetlá (v spolupráci s J. Šickom) 3.600 €

Scéna 1.000 €

Ozvučenie 1.600 €

Catering 7.000 €

Účinkujúci (VUS Technik STU, ďalší) 2.500 €

Prenájom 700 €

Propagácia, pozvánky, komunikácia 2.000 €

Video medailóny 2.000 €

Výzdoba 1.600 €

**Spolu 23.600 €**